এইচআইভি ও এইডস প্রতিরোধে আপস এর অগ্রযাত্রা: উচ্চ ঝুঁকিপূর্ণ (সুইয়ের মাধ্যমে মাদক ব্যবহারকারী) জনগোষ্ঠীর মাঝে ঝুঁকি হ্রাস কার্যক্রমে আসক্ত পুনর্বাসন সংস্থা আপস গ্লোবাল ফান্ডের অর্থায়নে কেয়ার বাংলাদেশের সহযোগিতায়,সেভ দ্যা চিলড্রেন এর ব্যবস্থাপনায় রাজশাহী ও দিনাজপুর জেলায় কাজ করছে। রাজশাহী ও দিনাজপুর জেলা ভারত সীমান্ত অধ্যুষিত এলাকা । উক্ত জেলার কিছু চোরাকারবারি তাদের নিজের স্বার্থকে বড় করে দেখে সমাজ তথা দেশ ও জাতিকে অন্ধকারের অথৈ সাগরে ঠেলে দিয়ে অন্যান্য জিনিষ পত্রের সাথে প্রচুর পরিমাণে মাদক জাতীয় দ্রব্য মদ, ফেন্সিডিল, হেরোইনসহ বুপ্রেনরফিন গ্রুপের টিটিজেসিক, লুপিজেসিক বিভিন্ন নামে এই প্যাথেডিন ধরণের মাদক অনায়াসেই কাঁটাতারের বেড়া ভেদ করে মাদক ব্যবসায়ীরা হরহামেশাই বাংলাদেশে প্রবেশ করাচ্ছে এবং আমাদের যুব সমাজকে মরণ নেশার তরীতে আরোহণ করে ওপারের যাত্রীতে রূপান্তরিত করে দেশকে ধ্বংসের দিকে ঠেলে দিচ্ছে। ঠিক এরকম একটা পরিস্থিতিতে বাংলাদেশ সরকার তিনভাবে মাদকের বিরুদ্ধে যুদ্ধ করে যাচ্ছে ১. ঝুঁকি হ্রাস কার্যক্রম ২.চাহিদা হ্রাস কার্যক্রম ও ৩.সরবরাহ-হ্রাস কার্যক্রম। যেহেতু কাঁটাতারের বেড়া ভেদ করে কুচক্রী-মহলের প্রচেষ্টায় আইন শৃঙ্খলা বাহিনীর চোখকে ফাঁকি দিয়ে মাদকের বিশাল সমাহারে মাদক ব্যবসায়ীরা যুব শ্রেণীর মধ্যে মাদক ছড়িয়ে দিচ্ছে সেহেতু গণপ্রজাতন্ত্রী বাংলাদেশ সরকার সরকারী/ বেসরকারিভাবে জাতীয় ও আন্তর্জাতিক সংস্থার সমন্বয়ে অধিকতর সচেতনতা-বৃদ্ধির পথ অবলম্বন করে সমাজ তথা দেশকে বাচাতে সরকার বদ্ধপরিকর। তারই পরিপ্রেক্ষিতে আপস সফলভাবে ঝুঁকি হ্রাস ও চাহিদা হ্রাস কার্যক্রম অব্যাহত রেখে বাংলাদেশে এইচ আইভি ও এইডস প্রতিরোধ ও নিয়ন্ত্রণে নিষ্ঠার সাথে কার্যক্রম বাস্তবায়ন করে যাচ্ছে। আপস বর্তমানে রাজশাহী ও দিনাজপুর জেলায় মোট ১০০৬ জন এইচ আইভি উচ্চ ঝুঁকিপূর্ণ জনগোষ্ঠীকে নিয়ে কাজ করছে, যাদের একটু ভুল ঘাতক ব্যাধি এইডস এর জন্ম দিতে পারে।